Antonio José, guanyador de La Voz 2015, mostrarà tot el seu art en l’Auditori de la Casa de Cultura
2025-07-24

Por si llegamos a tiempo, Aquí estoy yo, Dime si serías capaz, De qué manera…aquests temes i molts més se sentiran el pròxim 5 de març en l’Auditori de la Casa de Cultura de Burjassot que acollirà, a partir de les 21 hores, el concert d’Antonio José, el guanyador de la Voz 2015 que arriba al municipi de la mà d’Abril produccions.

Presentant el seu àlbum “El Viaje”, treball compost per nous temes que inclou quatre versions de les cançons més reeixides que ha interpretat durant el seu pas pel programa televisiu, Antonio José interpretarà també temes inèdits carregats d’emoció, on l’artista mostrarà tot el sentiment que li caracteritza.

Les entrades per al concert poden adquirir-se en ticketplus, ticketmaster, atrapalo i ticketea i tenen un preu de 20€ més despeses de gestió, en venda anticipada, 30€ més despeses de gestió en el cas de l’entrada Premium i de 25€ més despeses de gestió en taquilla el dia del concert.